**A MOA**

**Personaxes:**

* Aldeán
* Señorita 1
* Señorita 2
* Camareiro
* Dentista

**Representación**

*(Rúa dunha cidade cunha entrada de restaurante na dereita e unha consulta de dentista na esquerda)*. *Entra un aldeán pola dereita con xesto de doerlle unha moa*.

**ALDEÁN :**  ¡Ai de min!. Descansado estaba na miña aldea ao servicio dun muiñeiro; pero dixéronme que estaba aquí, na cidade , Fernando Alonso. Facíame moita ilusión velo “en carne e óso” polo menos unha vez na vida. Pedínlle permiso ao patrón e ..................aquí estou. Xa vin a Fernando Alonso e .....................éche un home coma os demais.

Agora só me quedan 10 euros e, por riba, dóeme unha moa. Se dou os 10 euros para que ma saquen,... quedo sen comer, e morro de fame; se os gasto en xantar, seguirame doendo a moa. ¿que fago?. ¡Sonche ben desgraciadiño, oh!.

(Nisto sae un camareiro e coloca o cartel do menú do día na porta do seu restaurante. O aldeán quédase mirando embobado).

Entran dúas señoritas e quédanse mirando a actitude do infeliz diante do cartel.

**SEÑORITA 1ª  :**  ¡Oye tú, paleto!  ¿Qué, nunca viste un menú de un restaurante?

**ALDEÁN  :**   Pois a verdade moitos non teño visto, pero ademais con tanta variedade, asegúrolles que non. Sería capaz de comelo todo.

**SEÑORITA 1ª  :**  Bueno, pero eso sería en varios días y en diferentes comidas.

**ALDEÁN  :**   ¿Que din vostedes?

**SEÑORITA 1ª  :**  ¿Qué si sería capaz de comer todo lo del menú en una sola  comida?

**ALDEÁN  :**  ¿Quen?  ¿eu? , pois ........ non sei. Penso que comería os 6 pratos e as 3 sobremesas en menos de 30 minutos.

**SEÑORITA 1ª  :**  *(Despois de dicirlle á Srta. 2ª que a sobremesa é o postre).*

¡Los 6 platos y las 3 sobremesas en menos de 30 minutos!. ¡Ja, ja, ja! ¿has oido?. Dice que comería todo lo escrito en el cartel en menos de 30 minutos.

**SEÑORITA 2ª  :**  *(Ríndose. Ao camareiro).* ¿Usted qué opina?

**CAMAREIRO :** A min paréceme unha barbaridade.

A**LDEÁN  :**  ¡Bah!, axiña se espantan vostedes. ¿Por que non facemos unha aposta?.

**SEÑORITA 2ª  :**  ¿Qué apostarías?

**ALDEÁN  :**  Cartos non teño; mais estou tan seguro de gañar a aposta que, ... deixaríame quitar unha moa se non son quen de comer todo o que está aí no menú.

**SEÑORITA 1ª  :** Aceptada, ya puedes contar con que te quedas sin muela.

**ALDEÁN  :**  Iso xa o veremos.

**CAMAREIRO :** *(Ríndose).* Ben, parece que a cousa vai en serio.

**SEÑORITA 2ª  :**  Esto se pone bueno, menuda risa vamos a pasar.

**ALDEÁN  :**  ¿Podo escomenzar?

**SEÑORITA 1ª  :** Sí, sí; cuando quieras. Usted, camarero, háganos el favor de ir poniendo los platos en la mesa para que coma, porque yo con la risa  no soy capaz ...

**CAMAREIRO :** Non o fará. *(Ao aldeán).* Podes escomenzar amigo.

**ALDEÁN  :**  Pois .... ¡Ao ataque! *(Ponse a comer de seguido un prato tras outro).*

**CAMAREIRO :** *(Despois dun rato o camareiro vai nomeando todo o comido).*

A sopa de verduras, a empanada, os callos, o iogurt; caldo, tortilla, carne ao caldeiro , flan,....

**ALDEÁN  :**  ¡Ai, ai!. ¡Non podo máis!. Doume por vencido.

**SEÑORITA 1ª  :** ¿Así que, has perdido la apuesta?

**ALDEÁN  :**  Sí.

**SEÑORITA 2ª  :** *(Ríndose tamén).* En ese caso,.... la muela, ... ya sabes ¿no?.

**ALDEÁN  :**¿Que remedio?. Perdín a aposta e debo cumprila.

**SEÑORITA 1ª  :** No perdamos tiempo. Voy a llamar al dentista para que te la saque. ¿Creías quizá que te ibas a marchar tan campante?. ¡Pues te has equivocado amigo!. Aquí, quien pierde paga. *(Achégase á porta do dentista).*

¡Dr. Jiménez!.. ¿Puede bajar un momento y traer unas tenazas, que tiene un cliente esperando?

**DENTISTA :** *(Dende dentro).* Xa vou.

**CAMAREIRO :** Ea señoras, que xa está ben a broma. Déixeno marchar en paz!

**ALDEÁN  :**  ¡Non!, ¡iso si que non!. Perdín a aposta e teño que pagala.

**SEÑORITA 2ª  :** ¿Lo oye Vd?. El paleto es honrado,... además, muela más, muela menos, ¿qué importa?.

**DENTISTA :** *(Saíndo cunha bata manchada de sangue, unha toalla, un garrote e unhas tenazas).*¿Quen é o paciente?

**ALDEÁN  :**  Son eu.

**DENTISTA :** ¡Sente aquí!. *(Senta o aldeán, ponlle a toalla ao redor do pescozo, coma se o fose afeitar).*

**ALDEÁN  :**  ¿Para que é o tarugo ese que trae na man?

**DENTISTA :** Nada, estea  tranquilo, isto só é por se non fai efecto a anestesia.

**ALDEÁN  :**  ¡Ah, ben, vale!

**DENTISTA :** A ver, ¡abra a boca! ¿Que moa é?

**ALDEÁN  :**  *(Sinala cun dedo a moa que lle doe). (O dentista arrima as tenazas a súa boca , e fai acción de tirar).*¡Aaaahhhhh, aaaaahhhhh, .....! *(Levántanse os dous co impulso).*

**DENTISTA :** Pois nada, mira que está ben agarrada a condenada. ¡Ímolo volver intentar!. ¡Sente de novo! *(O dentista arrima as tenazas a súa boca , pon o xeonllo no peito do aldeán e fai acción de tirar).*

**ALDEÁN  :**  ¡Aaaahhhhh, aaaaahhhhh, .....!

**DENTISTA :***(O dentista ten a moa nas tenazas)* ¿Doe moito?

**ALDEÁN  :**  Un pouco, un pouco.

**DENTISTA :***(Collendo o garrote e movéndoo ).* ¿Queres un pouco de anestesia?

**ALDEÁN  :**  Non, non, parece que vai  pasando.

**DENTISTA :** ¡Boeno, pois xa está!. Aquí a tes. ¡menudas raíces!. Toma, se queres podes facerte un colgante ou un anel.

**ALDEÁN  :**  *(Colléndoa e gardándoa)*. Grazas. *(Levántase e fai ademán de marchar).* Ben, ata outra.

**DENTISTA :** ¡Eh, eh!, un momento, oia, e a min, ¿quen me paga o traballo?

**ALDEÁN  :**Diso encárganse esas dúas señoritas.

**SEÑORITA 1ª  :**Sí, nosotras le pagaremos. JA, JA, JA, ...

**CAMAREIRO :** E a min , ¿quen me paga todo o que se comeu?

**ALDEÁN  :**  Diso fale coas señoritas que foron as que me convidaron.

**SEÑORITA 2ª  :**Sí, nosotras le pagaremos. JI, JI, JI, ...

**ALDEÁN  :**  *(Dirixíndose ao público).*

      ¡A isto chámolle eu ter sorte!. Enchín o bandullo  e sacáronme a moa que me doía.  ¡E todo gratis!. Matei dous paxaros dun tiro e aquí seguen os 10 euros.

**Pano**